П Р О Т О К О Л   №  1
от заседание на комисия “Бюджет и финанси”,
проведено на 17 януари 2018 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
Боряна Димитрова
Георги Кузманов
Гергана Мутафова
Калина Чапкънова
Севдалин Мавров

ОТСЪСТВА	ЩИ: няма

От администрацията на ВСС присъстваха: Маргарита Радкова – директор на дирекция „Бюджет и финанси”, Ирина Иванова – началник отдел „БФ“, Елисавета Илиева – н-к отдел „Счетоводство и методология”, той и главен счетоводител, Ралица Виденова – началник отдел „ФРА“, Красимира Василева - н-к отдел „ЮОДКВСС” и Петър Станков - началник отдел "УКЦОП".
При обсъжданията по точка 22 присъства Валери Михайлов - директор на дирекция „ИССС“.
При обсъжданията по точка 27 присъства Христина Тодорова - директор на дирекция „Международна дейност“.
При обсъжданията по точка 46 присъства Валентин Ангелов - директор на дирекция „Вътрешен одит“.

Корекции на бюджета на органите на съдебната власт за 2017 г.

1. ОТНОСНО: Корекция на бюджета на съдебната власт за 2017 г., във връзка с писмо с вх. № ВСС-16516/29.12.2017 г. на министъра на финансите.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
    1. УТВЪРЖДАВА промени по бюджета на съдебната власт за 2017 г. на основание чл. 110, ал. 4 от Закона за публичните финанси и във връзка с писмо с вх. № ВСС-16516/29.12.2017 г. от министъра на финансите, както следва:
I. УВЕЛИЧАВА БЮДЖЕТНИТЕ ВЗАИМООТНОШЕНИЯ със ….
УВЕЛИЧАВА ТРАНСФЕРИТЕ общо със ….
 в т.ч. по показатели:
Трансфери между бюджети (нето) със ….
Трансфери от МТСП по програми за осигуряване на заетост (+) със …
II. УВЕЛИЧАВА РАЗХОДИТЕ ОБЩО със …
Функция „Отбрана и сигурност“ със ….
Група „Съдебна власт“ със ….
в т.ч. по показатели:
Текущи разходи със ….
Персонал със ….
2. УВЕЛИЧАВА бюджета на Висш съдебен съвет за 2017 г. по § 02-00 „Други възнаграждения и плащания на персонала“ със ….
Средствата са за сметка на трансфер между бюджетите на Министерство на труда и социалната политика и съдебната власт в размер на …. съгласно писмо на министъра на финансите с изх. № 04-13-429/22.12.2017 г. /вх. № ВСС-16516 от 29.12.2017 г./.

2. ОТНОСНО: Утвърждаване на актуализиран бюджет на съдебната власт за 2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. УТВЪРЖДАВА промени по бюджета на съдебната власт за 2017 г., по приходите, трансферите, финансирането и разходите /Приложения №№ 1.1, 1.2, 1.3, 1.4/,  както следва:
І.  Приходи от дейността на органите на съдебната власт общо, в т.ч.:  ….
1. Приходи от съдебни такси …..
2. Приходи от друга дейност ….
II. Разходи по бюджета на съдебната власт ….
III. Трансфери общо, в т.ч.: ….
1. Трансфери между бюджета на бюджетната организация и ЦБ (без трансфери към НОИ) ….
2.	Трансфери НОИ ….
3. Трансфери от МТСП по програми за осигуряване на заетост …
ОБЩО I. - II. + III.  (-) ….
IV. Операции с финансови активи и пасиви общо, в т.ч.: …
1.	Събрани средства и извършени плащания за сметка на други бюджети, сметки и фондове - ….
2.	Наличности по сметки от предходни години ….
ОБЩО IV. (+) ….
2. Възлага на директор дирекция "Бюджет и финанси" на основание чл. 113, ал. 8 от Закона за публичните финанси да уведоми министъра на финансите за актуализирания бюджет на съдебната власт към 31.12.2017 г.

3. ОТНОСНО: Утвърждаване на бюджетите на почивните и учебните бази на органите на съдебната власт към 31.12.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА бюджетите на почивните и учебните бази на органите на съдебната власт към 31.12.2017 г., съгласно приложението.

4. ОТНОСНО: Корекция на бюджетите на органите на съдебната власт за 2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. УТВЪРЖДАВА компенсирани промени по бюджетите на органите на съдебната власт за 2017 г., съгласно приложение № 1.
2. УТВЪРЖДАВА бюджети на органите на съдебната власт към 31.12.2017 г., съгласно приложение № 2.

5. ОТНОСНО: Искане от административния ръководител на Районен съд гр. Своге за осигуряване на средства за текущ ремонт на климатична система.
Извлечение от протокол №  61/20.12.2017 г. от заседание на КУС.

Комисия „Бюджет и финанси”
Р Е Ш И :

Да се изиска допълнителна информация от административния ръководител на Районен съд гр. Своге кои са съображенията, които налагат отпускането на допълнителни средства в размер на …. за авариен текущ ремонт на климатичната инсталация на сградата на Районен съд гр. Своге при условие, че с решение на ВСС по протокол № 17/07.04.2016 г. е увеличен бюджета на Районен съд гр. Своге по § 10-00 „Издръжка“ със сумата …. за ремонт на централната климатична система с предмет на искането и в настоящото писмо.

6. ОТНОСНО: Прехвърляне на неусвоени средства от бюджета на Административен съд гр. Пазарджик от 2017 г. по бюджета на съда за 2018 г. и осигуряване на допълнителни средства.

Комисия „Бюджет и финанси”
Р Е Ш И :

1. ВЪЗЛАГА на дирекция „Бюджет и финанси“ непосредствено след гласуване на бюджета за 2018 г. да предложи извършване на корекция по бюджета на Административен съд гр. Пазарджик като същия бъде увеличен с ….. 
2. Не дава съгласие за отпускане на допълнителни средства в размер на …. за сключване на договор с консултантска фирма „БИМ Консултинг“ ООД. 

7. ОТНОСНО: Искане от административния ръководител на Окръжен съд гр. Пловдив за осигуряване на средства за възлагане на обществена поръчка с предмет: „Авариен ремонт на покрив над етаж 6 на четири плюс шестетажна административна сграда част от Съдебна палата гр. Пловдив и авариен ремонт на хидроизолацията на покрива на подземен гараж с вход от ул. „Фр. Ж. Кюри“ /сега архив на Районен съд гр. Пловдив/, част от Съдебна палата гр. Пловдив“.  

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ непосредствено след гласуване на бюджета за 2018 г. да предложи извършване на корекция по бюджета на Окръжен съд гр. Пловдив като същия бъде увеличен със …

8. ОТНОСНО: Прехвърляне на неусвоени средства от бюджета на Окръжен съд гр. Стара Загора от 2017 г. по бюджета на съда за 2018 г.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ непосредствено след гласуване на бюджета за 2018 г. да предложи извършване на корекция по бюджета на Окръжен съд гр. Стара Загора като същия бъде увеличен със ….

9. ОТНОСНО: Искане от председателя на Административен съд гр. Габрово за осигуряване на средства за закупуване на сървър от среден клас.
Извлечение от протокол № 34/12.12.2017 г. от заседание на КПКИТ.

Комисия „Бюджет и финанси”
Р Е Ш И :

Сумата в размер на …. за закупуване на сървър от среден клас да бъде включена при разработването на бюджета на Административен съд гр. Габрово по § 52-00 „Придобиване на ДМА“ за 2018 г.

10. ОТНОСНО: Искане от административния ръководител на Районен съд гр. Брезник за осигуряване на средства за закупуване на копирна машина. 
Извлечение от протокол № 34/12.12.2017 г. от заседание на КПКИТ.

Комисия „Бюджет и финанси”
Р Е Ш И :

Сумата в размер на …. с ДДС за закупуване на копирна машина  да бъде включена при разработването на бюджета на Районен съд гр. Брезник по § 52-00 „Придобиване на ДМА“ за 2018 г.

11. ОТНОСНО: Искане от административния ръководител на Районен съд гр. Попово за осигуряване на средства за закупуване на копирна машина. 
Извлечение от протокол № 34/12.12.2017 г. от заседание на КПКИТ.

Комисия „Бюджет и финанси”
Р Е Ш И :

ОТЛАГА разглеждането на искането, с оглед провеждане на процедура по централизирана доставка на копирна техника за нуждите на органите на съдебната власт.

12. ОТНОСНО: Искане от административния ръководител на Районен съд гр. Свиленград за осигуряване на средства за закупуване на копирна машина.

Комисия „Бюджет и финанси”
Р Е Ш И :

ОТЛАГА разглеждането на искането, с оглед провеждане на процедура по централизирана доставка на копирна техника за нуждите на органите на съдебната власт.

13. ОТНОСНО: Искане от административния ръководител на Районен съд гр. Стара Загора за осигуряване на средства за закупуване на 3 броя мултифункционални устройства – висок клас.

Комисия „Бюджет и финанси”
Р Е Ш И :

ОТЛАГА разглеждането на искането, с оглед провеждане на процедура по централизирана доставка на копирна техника за нуждите на органите на съдебната власт.

Разни.

20. ОТНОСНО: Освобождаване на гаранция по договор № 93-00-101/12.10.2010 г. между ЗАД „……“ и Министерство на правосъдието.

Комисия „Бюджет и финанси”
Р Е Ш И :

1. ОТЛАГА разглеждането на искането за освобождаване на гаранция по договор № 93-00-101/12.10.2010 г. между ЗАД „….“ и Министерство на правосъдието.
2. ВЪЗЛАГА на Красимира Василева - н-к отдел „ЮОДКВСС” да извърши проверка във връзка с наличие на данни по преписката за задържане на гаранцията за изпълнение от  Министерство  на правосъдието.

21. ОТНОСНО: Създаване на централизиран фонд СБКО за подпомагане на магистрати и съдебни служители през 2018 г. 

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1.	СЪЗДАВА централизиран фонд СБКО за отпускане на помощи на магистрати и съдебни служители през 2018 г.
2.	Източник за набиране на средствата в централизирания фонд СБКО са отчисленията в размер на 0,1 % от средствата за СБКО, начислявани върху средствата за основна заплата в органите на съдебната власт, дали съгласието си за създаването на фонда с протокол от проведено общо събрание.
3.	От средствата на централизирания фонд СБКО могат да се подпомагат само магистрати и съдебни служители от органите на съдебната власт, дали съгласието си за създаване на фонда и представили протокол от проведеното общо събрание в срок до 31.01.2018 г.

22. ОТНОСНО: Информация от окръжните съдилища, изискана с решение на КПКИТ по пр. № 31/21.11.2017 г., т. 1, във връзка с писмо от изпълнителния директор на „Информационно обслужване“ АД относно финансирането на дейностите, извършвани в окръжните съдилища и СГС.
Извлечение от протокол № 35/19.12.2017 г. от заседание на КПКИТ.

Комисия „Бюджет и финанси”
Р Е Ш И :

1. Да се изпрати писмо до Министъра на правосъдието, с молба за спешно иницииране на междуведомствена среща между представители на Висшия съдебен съвет, Министерство на правосъдието, Министерство на финансите и Министерство на транспорта и информационните технологии, в която да се обсъди и потърси решение на проблема, свързан с финансирането на дейността по подготовка и предоставяне на удостоверения за актуално състояние за целите на пререгистрацията на юридическите лица с нестопанска цел по §25 от ПЗР на Закона за юридическите лица с нестопанска цел, в сила от 01.01.2018 г.
2. УКАЗВА на административните ръководители на окръжните съдилища да приведат в изпълнение писмо № 91-00-100/11.07.2013 г. на Комисия „Професионална квалификация, информационни технологии и статистика“ и комисия „Бюджет и финанси“ към Висшия съдебен съвет.

23. ОТНОСНО: Искане от административния ръководител на Апелативен специализиран наказателен съд за включване на модул „Регистър“ в абонамента на съда от правно-информационна система.

Комисия „Бюджет и финанси”
Р Е Ш И :

1. ОТЛАГА разглеждането на т. 23 от дневния ред.
2. Да се изиска допълнителна информация от председателя на Апелативен специализиран наказателен съд, с която да обоснове искането за включване на модул „Регистър“ в абонамента на съда.

24. ОТНОСНО: Предложение от административния ръководител на Районен съд гр. Петрич за предоставяне на техника на друг орган на съдебната власт.

Комисия „Бюджет и финанси”
Р Е Ш И :

1.	ВЪЗЛАГА на Елисавета Илиева – Н-к отдел „Счетоводство и методология“, той и главен счетоводител на Висшия съдебен съвет да уведоми органите на съдебната власт за отпадналата необходимост от техника, съгласно приложения списък, числяща се на Районен съд гр. Петрич.
2.	Исканията да бъдат изпращани към председателя на Районен съд гр. Петрич.

25. ОТНОСНО: Предложение от административния ръководител на Районен съд гр. Провадия за предоставяне на служебен автомобил „…“ с рег. № … на друг орган на съдебната власт.

Комисия „Бюджет и финанси”
Р Е Ш И :

1.	ВЪЗЛАГА на Елисавета Илиева – Н-к отдел „Счетоводство и методология“, той и главен счетоводител на Висшия съдебен съвет да уведоми органите на съдебната власт за отпадналата необходимост от служебен автомобил „…“ с рег. № …, числящ се на Районен съд гр. Провадия.
2.	Исканията да бъдат изпращани към председателя на Районен съд гр. Провадия.

26. ОТНОСНО: Предложение от административния ръководител на Окръжен съд гр. Враца за определяне на допълнително възнаграждения на … – съдия в Окръжен съд гр. Враца, за придобита научна степен „доктор“.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
    ДАВА СЪГЛАСИЕ на … – съдия в Окръжен съд гр. Враца, да бъде определено допълнително парично възнаграждение, в размер на 10% към определената индивидуална работна заплата за придобита научна степен „доктор“, считано от датата на вземане на решението.

27. ОТНОСНО: Командироване на членове на Националната съдебна мрежа по граждански и търговски дела за участие в Годишната среща на Европейската съдебна мрежа по граждански и търговски дела, за периода 30 януари – 2 февруари 2018 г. в гр. Брюксел, Белгия.

Комисия „Бюджет и финанси”
Р Е Ш И :

1.	 ДАВА СЪГЛАСИЕ да бъдат командировани за участие в Годишната среща на Европейската съдебна мрежа по граждански и търговски дела, която ще се проведе в гр. Брюксел, Белгия, за периода 30 януари – 2 февруари 2018 г., следните лица:
-	Богдана Желявска – съдия в Софийски градски съд и национално лице за контакт на Националната съдебна мрежа по граждански и търговски дела – граждански дела;
-	Рената Мишонова - Хальова – съдия в Окръжен съд гр. Враца и член на Националната съдебна мрежа по граждански и търговски дела в Република България.
2.	Пътните разходи, както и разходите за 2 (две) нощувки са за сметка на организаторите на срещата.
3.	Разходите за 1 (една) нощувка по фактически размер, дневни пари за 4 дни, както и разходите за медицински застраховки, са за сметка на Висшия съдебен съвет.
4.	ДАВА СЪГЛАСИЕ разходите за път в рамките на страната   (Враца – София и обратно) да бъдат извършени в рамките на бюджетните сметки на съответния орган на съдебната власт, съгласно Решение на ВСС по протокол № 53/13.12.2012 г.

28. ОТНОСНО: Обобщена справка за усвояване на средствата по проекти по Оперативна програма „Добро управление“ на Висшия съдебен съвет към 31.12.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Приема за сведение обобщена справка за усвояване на средствата по проекти по Оперативна програма „Добро управление“ на Висшия съдебен съвет към 31.12.2017 г. 
2. Предоставя на отдел „Европейски и международни програми и проекти“ Обобщена справка за получените и изразходвани средства по ОПДУ на Висшия съдебен съвет в качеството му на бенефициент към 31.12.2017 г., за приобщаване към докладите за изпълнение/напредъка на дейностите по проектите.

29. ОТНОСНО: Приемане на нови правила за управление цикъла на обществените поръчки във Висшия съдебен съвет.

Комисия „Бюджет и финанси”
Р Е Ш И :

ОТЛАГА до актуализиране на структурата на администрацията на Висшия съдебен съвет.

30. ОТНОСНО: Сервизно обслужване на копирните машини марка „Xerox“, модели WC 5645, WC Pro 265, WC 4595, 2 броя WC 5865 и 2 броя AltaLink B8065, ползвани от Висшия съдебен съвет.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УПЪЛНОМОЩАВА представляващия Висшия съдебен съвет да подпише с „….“ ЕООД договор за пълно сервизно обслужване на 7 /седем/ броя копирни машини марка „Xerox“, модели WC 5645, WC Pro 265, WC 4595, 2 броя WC 5865 и 2 броя AltaLink B8065, ползвани от Висшия съдебен съвет, за срок от 1 година или до изчерпване на средствата до …. без ДДС (което обстоятелство настъпи първо), с право да го изменя и прекратява.

31. ОТНОСНО: Определяне на участници в конкурсна комисия по обявения конкурс за назначаване на служител на длъжността „Началник на отдел „Управление и координиране на цикъла на обществените поръчки“ в дирекция „Правна“ в администрацията на ВСС.

Комисия „Бюджет и финанси”
Р Е Ш И :

ОПРЕДЕЛЯ г-н Боян Магдалинчев за участие в конкурсна комисия по обявения конкурс за назначаване на служител на длъжността „Началник на отдел „Управление и координиране на цикъла на обществените поръчки“ в дирекция „Правна“ в администрацията на ВСС.

32. ОТНОСНО: Определяне на участници в конкурсна комисия по обявения конкурс за назначаване на служител на длъжността „Главен експерт обществени поръчки“ в отдел „Управление и координиране на цикъла на обществените поръчки“ в дирекция „Правна“ в администрацията на ВСС.

Комисия „Бюджет и финанси”
Р Е Ш И :

ОПРЕДЕЛЯ г-жа Калина Чапкънова за участие в конкурсна комисия по обявения конкурс за назначаване на служител на длъжността „Главен експерт обществени поръчки“ в отдел „Управление и координиране на цикъла на обществените поръчки“ в дирекция „Правна“ в администрацията на ВСС.

33. ОТНОСНО: Жалба от … – бивш съдия във ВКС относно допълнителни трудови възнаграждения, изплатени в съда през м. декември 2017 г., изпратена от ВКС.
 
Комисия „Бюджет и финанси”
Р Е Ш И :

1. Поставеният въпрос е от компетентност на административния ръководител на Върховен касационен съд.
2. Създава работна група съвместно с Комисия по правни и институционални въпроси за преразглеждане на Правилата за определяне и изплащане на средства за допълнителни трудови възнаграждения.
3. Определя г-жа Боряна Димитрова и г-н Севдалин Мавров – членове на комисия „Бюджет и финанси“ за участие в работната група по т. 2.
4. Предлага на Комисия по правни и институционални въпроси да излъчи представители на комисията за участие в работната група и да предприеме действия по организация на работата й.

34. ОТНОСНО: Сигнал от …. – следовател в Следствен отдел в СГП във връзка със заповед на градския прокурор на СГП, с която е разпоредено изплащането еднократно на средства за допълнително възнаграждение на магистратите и служителите в СГП върху основните месечни възнаграждения за м. ноември 2017 г.

Комисия „Бюджет и финанси”
Р Е Ш И :

1. Приема за сведение сигнала от …. – следовател в Следствен отдел в Софийска градска прокуратура.
2. Поставеният въпрос е от компетентност на административния ръководител на Софийска градска прокуратура.

35. ОТНОСНО: Възражение от сем. …. с вх. № 1659/10.01.2018 г.

Комисия „Бюджет и финанси”
Р Е Ш И :

Приема за сведение възражението от сем. …. с вх. № 1659/10.01.2018 г.
Мотиви: Комисия „Бюджет и финанси” многократно се е произнасяла с решения по поставения въпрос от сем. …, поради което и предвид това, че не сочат нови факти и обстоятелства, счита че няма основания за промяна на взетите решения.

37. ОТНОСНО: Отчет за извършените административни разходи на Бюрото по защита за периода от 01.07.2017 г. до 31.12.2017 г., на основание чл. 14, ал. 7 от ЗЗЛЗВНП, изпратен от Прокуратура на Република България.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ОДОБРЯВА Отчет за извършените административни разходи по приложение на Програмата за защита от Бюрото по защита за периода от 01.07.2017 г. до 31.12.2017 г., на основание чл. 14, ал. 7 от ЗЗЛЗВНП.

38. ОТНОСНО: Освобождаване на гаранция за изпълнение на сключен договор № 45-06-062/22.12.2015 г. между Висшия съдебен съвет и „….“ АД.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ гаранцията за изпълнение на договор № 45-06-062/22.12.2015 г., сключен между ВСС и „….“ АД, с предмет: „Застраховка живота и трудоспособността чрез групова застраховка „Злополука“ на общо 14 640 действащи и предстоящи за назначаване съдии, прокурори и следователи, младши съдии и младши прокурори, кандидати за младши съдии и младши прокурори, съдебни помощници и прокурорски помощници, държавни съдебни изпълнители, съдии по вписванията, членове на ВСС, инспектори в Инспектората към ВСС, служители на НИП и съдебни служители“ в размер на …. да бъде освободена, като представения оригинал на банкова гаранция № …, издадена от „…“ АД, бъде върнат на изпълнителя.

40. ОТНОСНО: Съгласуване проект на Решение на Министерския съвет за бюджетната процедура за 2019 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
СЪГЛАСУВА проект на Решение на Министерски съвет за бюджетната процедура за 2019 г.

41. ОТНОСНО: Искане от административния ръководител на Окръжен съд гр. Пазарджик за осигуряване на средства за закупуване на копирна машина.

Комисия „Бюджет и финанси”
Р Е Ш И :

ОТЛАГА разглеждането на искането, с оглед провеждане на процедура по централизирана доставка на копирна техника за нуждите на органите на съдебната власт.

42. ОТНОСНО: Предложение от Главния прокурор на Република България, във връзка с писмо от административния ръководител на Окръжна прокуратура гр. Плевен, за актуализиране на указанията, дадени с решение по т. 2 от протокол № 38/14.12.2005 г. от заседание на Пленума на ВСС.

Комисия „Бюджет и финанси”
Р Е Ш И :

ОТЛАГА разглеждането на предложението от Главния прокурор на Република България за актуализиране на указанията, дадени с решение по т. 2 от протокол № 38/14.12.2005 г. от заседание на Пленума на ВСС до произнасяне на комисия „Управление на собствеността“ относно разделение ползването на общите части и консумативите в Съдебна палата гр. Плевен между съд и прокуратура.

43. ОТНОСНО: Информация във връзка с решение на Комисия „Бюджет и финанси“ по т. 4 от протокол № 48/20.12.2017 г.

Комисия „Бюджет и финанси”
Р Е Ш И :

Приема за сведение предоставената информация във връзка с решение на Комисия „Бюджет и финанси“ по т. 4 от протокол № 48/20.12.2017 г., както и направеното в нея предложение за съвместни действия между отдел „УКЦОП“ в дирекция „Правна“ и работна група, сформирана със Заповед № ВСС-9054/30.06.2017 г. на главния секретар на ВСС по провеждане на пазарни консултации по чл. 44 от ЗОП, с цел придобиване на информация, касаеща възможностите за получаване на отстъпка, както и размерът на същата при централизирана покупка на автомобили за нуждите на органите на съдебната власт.

44. ОТНОСНО: Искане от административния ръководител на Районен съд гр. Балчик за предоставяне за ползване на служебен автомобил.

Комисия „Бюджет и финанси”
Р Е Ш И :

1. Да се уведоми председателя на Районен съд гр. Балчик за отпадналата необходимост на служебен автомобил „….“ с рег. № …., числящ се на Районен съд гр. Провадия. 
2. Указва на председателя на Районен съд гр. Балчик да преразгледа решенията на Комисия „Бюджет и финанси“ за последните 5 години във връзка с налични автомобили в органите на съдебната власт с отпаднала необходимост.

45. ОТНОСНО: Уведомление от председателя на Районен съд гр. Тетевен за придобиване на стълбищен робот за осигуряване достъп на лица в неравностойно положение в съдебната сграда, за сведение.

Комисия „Бюджет и финанси”
Р Е Ш И :

Приема за сведение уведомлението от председателя на Районен съд гр. Тетевен за придобиване на стълбищен робот за осигуряване достъп на лица в неравностойно положение в съдебната сграда.

46. ОТНОСНО: План за професионално обучение и развитие на вътрешните одитори в дирекция „Вътрешен одит“ във ВСС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА план за професионално обучение и развитие на вътрешните одитори в дирекция „Вътрешен одит“ във ВСС през 2018 г., съгласно приложения проект.

47. ОТНОСНО: Начисляване на приписани приходи от наеми на сгради и части от сгради, в които са настанени второстепенни разпоредители с бюджет към министъра на правосъдието.

Комисия „Бюджет и финанси”
Р Е Ш И :

1. ПРЕПРАЩА настоящия доклад на комисия „Управление на собствеността“ за изразяване на становище по следните въпроси:
1.1. Следва ли да се определят приписани наеми от страна на ВСС за 2017 г. за частите от съдебните сгради, в които са настанени второстепенни разпоредители с бюджет към министъра на правосъдието, в срок до 31.01.2018 г. 
1.2. За частите от съдебните сгради, в които са настанени второстепенни разпоредители с бюджет към министъра на правосъдието, за които не трябва да се приписват приходи от наеми следва ли да бъдат отписани от баланса на Висш съдебен съвет.
2. ПРЕДЛАГА на комисия „Управление на собствеността“ провеждане на съвместно заседание с комисия „Бюджет и финанси“ на 24.01.2018 г., в 16.00 часа за обсъждане на въпроса свързан с приписаните приходи от наеми на сгради и части от сгради, в които са настанени второстепенни разпоредители с бюджет към министъра на правосъдието 
3. Решенията по предходните точки да се изпратят на комисия „Управление на собствеността“, за сведение и действия по компетентност.
4. Да се покани Главният секретар на Министерство на правосъдието за следващото заседание на комисията, което ще се проведе на 24.01.2018 г. от 16.00 часа.

48. ОТНОСНО: Запитване от председателя на Окръжен съд гр. Пловдив относно подаване на декларация по чл. 142т, ал. 1 от ДОПК.

Комисия „Бюджет и финанси”
Р Е Ш И :

ВЪЗЛАГА на Красимира Василева - н-к отдел „ЮОДКВСС” да изготви запитване до Министерство на финансите и НАП по поставения въпрос.

49. ОТНОСНО: Искане от председателя на Районен съд гр. Пловдив за даване на съгласие за осъществяване на обмен на данни между програмни системи.

Комисия „Бюджет и финанси”
Р Е Ш И :

ОТЛАГА разглеждане на искането до произнасяне на Комисия „Професионална квалификация и информационни технологии“.

ДОПЪЛНИТЕЛНИ ТОЧКИ:

51. ОТНОСНО: Командироване на членове на Висшия съдебен съвет за участие в среща на диалогова група по Проект 1 „Независимост и отчетност & качество на правосъдието - продължение“, на Европейската мрежа на съдебните съвети, която ще се проведе на 29 януари 2018 г., в гр. Букурещ, Румъния.
Извлечение от протокол № 1/15.01.2018 г. от заседание на КПИВ.
 
Комисия „Бюджет и финанси”
Р Е Ш И :

1. ДАВА СЪГЛАСИЕ да бъдат командировани за участие в среща на диалогова група по Проект 1 „Независимост и отчетност & качество на правосъдието - продължение“, на Европейската мрежа на съдебните съвети, за периода 28-30 януари 2018 г., в гр. Букурещ, Румъния, следните лица:
1.1. Цветинка Пашкунова - член на Висшия съдебен съвет;
1.2. Атанаска Дишева - член на Висшия съдебен съвет;
1.3. Саша Николова - преводач от английски на български език и обратно.
2. Пътните разходи, разходите за нощувки, разходите за дневни пари, разходите за медицински застраховки, както и разходите за хонорар на преводача са за сметка на Висшия съдебен съвет.

52. ОТНОСНО: Включване на допълнителни точки към обявения дневен ред за заседанието на Пленума на ВСС на 18.01.2018 г.

Комисия „Бюджет и финанси”
Р Е Ш И :

Предлага на Пленума на ВСС следните допълнителни точки към обявения дневен ред за заседанието на 18.01.2018 г.

1. Корекции на бюджета на органите на съдебната власт за 2017 г.

- „Дава съгласие“

1.1. Корекция на бюджета на съдебната власт за 2017 г., във връзка с писмо с вх. № ВСС-16516/29.12.2017 г. на министъра на финансите.

1.2. Утвърждаване на актуализиран бюджет на съдебната власт за 2017 г.

1.3. Утвърждаване на бюджетите на почивните и учебните бази на органите на съдебната власт към 31.12.2017 г.

1.4. Корекция на бюджетите на органите на съдебната власт за 2017 г.

2. Разни.

2.1. Съгласуване проект на Решение на Министерския съвет за бюджетната процедура за 2019 г.

2.2. Създаване на централизиран фонд СБКО за подпомагане на магистрати и съдебни служители през 2018 г. 

2.3. Сервизно обслужване на копирните машини марка „Xerox“, модели WC 5645, WC Pro 265, WC 4595, 2 броя WC 5865 и 2 броя AltaLink B8065, ползвани от Висшия съдебен съвет.

53. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 18.01.2018 г. да бъдат включени следните проекти на решения:

2. Разни.

2.1. Предложение от административния ръководител на Окръжен съд гр. Враца за определяне на допълнително възнаграждения на …. – съдия в Окръжен съд гр. Враца, за придобита научна степен „доктор“.

2.2. Обобщена справка за усвояване на средствата по проекти по Оперативна програма „Добро управление“ на Висшия съдебен съвет към 31.12.2017 г.

2.3. Отчет за извършените административни разходи на Бюрото по защита за периода от 01.07.2017 г. до 31.12.2017 г., на основание чл. 14, ал. 7 от ЗЗЛЗВНП, изпратен от Прокуратура на Република България.

2.4. Освобождаване на гаранция за изпълнение на сключен договор № 45-06-062/22.12.2015 г. между Висшия съдебен съвет и „….“ АД.

2.5. План за професионално обучение и развитие на вътрешните одитори в дирекция „Вътрешен одит“ във ВСС.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						БОЯН МАГДАЛИНЧЕВ